open-index/open-wikipedia-markdown huggingface dataset:
วัดบุญชูภาวนาราม

**วัดบุญชูภาวนาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในบ้านคลองตะเคียน 99/9 หมู่ที่ 1 ตำบลคลองโคน อำเภอเมืองสมุทรสงคราม จังหวัดสมุทรสงคราม และเป็นวัดสาขาของวัดช่องลม ปัจจุบันมี พระครูสมุห์วิชัย สิริวิชโย ดำรงตำแหน่งเจ้าอาวาส

วัดบุญชูภาวนารามเริ่มก่อตั้งขึ้นเมื่อ พ.ศ. 2559 โดยนางสาวบุญชู อยู่ประเสริฐ ได้มีจิตศรัทธาถวายที่ดิน จำนวน 9 ไร่เศษ ถวายพระครูสมุทรกิตติวัฒน์ เจ้าอาวาสวัดช่องลม ต.บ้านปรก อ.เมืองฯ จ.สมุทรสงคราม เพื่อให้สร้างวัด จากนั้นได้เริ่มพัฒนาถมดินปรับพื้นที่ สร้างเป็นสำนักปฏิบัติธรรม ต่อมาได้พัฒนาสร้างกุฏิสงฆ์ ห้องน้ำ ห้องสุขา ศาลาอเนกประสงค์ตามลำดับ และในวันที่ 24 กุมภาพันธ์ พ.ศ. 2563 ได้รับอนุญาตตั้งเป็นวัดในพระพุทธศาสนาจากมหาเถรสมาคม ในชื่อว่า "วัดบุญชูภาวนาราม" ผู้ขออนุญาตตั้งวัดคือ นางสาวบุญชู อยู่ประเสริฐ ต่อมาวัดได้ดำเนินการสร้างอุโบสถ 2 ชั้น เพื่อพระสงฆ์ได้ใช้ประกอบพิธีสังฆกรรม

## อ้างอิง

บุญชูภาวนาราม
อเล็กซันแดร์ แฟร์แนร์

**อเล็คซันแดร์ แฟร์แนร์** () เกิดเมื่อวันที่ 15 มีนาคม พ.ศ. 2508 เป็นพระโอรสคนที่ 3 และคนแรกใน เจ้าหญิงอัสตริดแห่งนอร์เวย์ และ โยฮัน แฟร์แนร์ เป็นพระราชนัดดาใน สมเด็จพระราชาธิบดีโอลาฟที่ 5 แห่งนอร์เวย์ พระราชภาคิไนยใน สมเด็จพระราชาธิบดีฮารัลด์ที่ 5 แห่งนอร์เวย์ ทรงอยู่ในลำดับที่ 74 ในการสืบราชสันตติวงศ์สหราชอาณาจักรถัดจากพระมารดา เพราะถึงอย่างไร ทางราชสำนักอังกฤษยังคงให้บุรุษอยู่หน้าสตรีในการสืบราชบัลลังก์ ทำให้เขาอยู่ก่อนหน้าพี่สาวทั้ง 2 คน

ด้านชีวิตครอบครัว เขาสมรสกับ มาร์กาเร็ต กู๊ดมอนต์ดอสต์ เมื่อวันที่ 27 กรกฎาคม 2539 มีบุตรดังนี้
#เอ็ดวาร์ด แฟร์แนร์ อยู่ในลำดับที่ 75 ในการสืบราชสันตติวงศ์สหราชอาณาจักร
#สเตลลา แฟร์แนร์ อยู่ในลำดับที่ 76 ในการสืบราชสันตติวงศ์สหราชอาณาจักร

หมวดหมู่:บุคคลจากออสโล
หมวดหมู่:ราชวงศ์นอร์เวย์
หมวดหมู่:ราชวงศ์กลึคส์บวร์ค
วัดเสนานุชรังสรรค์

**วัดเสนานุชรังสรรค์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตะกั่วป่า อำเภอตะกั่วป่า จังหวัดพังงา

วัดเสนานุชรังสรรค์ เดิมชาวบ้านเรียก **วัดใหม่กำแพง** พระยาเสนานุชิต (นุช ณ นคร) ผู้สำเร็จราชการเมืองตะกั่วป่าเป็นผู้สร้างเมื่อปี พ.ศ. 2390 หลังจากที่ได้สร้างเมือง ที่ว่าการ และที่พำนักแล้ว จึงได้สร้างวัดเพื่อสืบอายุพระพุทธศาสนาให้มั่นคงถาวรในเมืองตะกั่วป่า และเห็นว่าพื้นที่เชิงเขาฉมังคีรี ตำบลตลาดเหนือ ใกล้สำนักสงฆ์วัดควนป้อม เป็นที่ว่างเปล่ามีอาณาบริเวณกว้างพอสมควร จึงจัดการเกลี่ยพื้นที่ด้านตะวันออกให้ราบ ก่อกำแพงด้วยอิฐถือปูนสูง 2 เมตร มีประตูสี่ประตู คือ ด้านทิศตะวันตก และทิศตะวันออก ด้านละสองประตู แล้วสร้างอุโบสถขึ้นตอนกลาง ตามแบบวัดมหรรณพารามวรวิหาร และสร้างพระประธานหล่อด้วยโลหะ หน้าตักกว้างสองศอกคืบ สร้างศาลาการเปรียญสองหลัง แบบกึ่งถาวร พื้นก่อด้วยอิฐ เสาไม้แก่น หลังคามุงสังกะสี ปัจจุบันศาลาการเปรียญทางทิศใต้ ดัดแปลงเป็นศาลาบำเพ็ญกุศล ส่วนศาลาทางด้านทิศเหนือสร้างเป็นกุฏิสงฆ์สองชั้นกึ่งถาวร วัดได้รับพระราชทานวิสุงคามสีมาเมื่อวันที่ 5 มกราคม พ.ศ. 2449 เขตวิสุงคามสีมากว้าง 20.25 เมตร ยาว 10 เมตร ได้ผูกพัทธสีมาเมื่อประมาณ พ.ศ. 2451 วัดเสนานุชรังสรรค์เคยเป็นสถานที่ถือน้ำพิพัฒน์สัตยาตลอดมา ในสมัยก่อนการเปลี่ยนแปลงการปกครอง พ.ศ. 2475

อุโบสถเป็นสถาปัตยกรรมแบบพระราชนิยมในรัชสมัยพระบาทสมเด็จพระนั่งเกล้าเจ้าอยู่หัว ที่ได้รับอิทธิพลจากแบบของจีน มีผังเป็นรูปสี่เหลี่ยมผืนผ้า ก่อฐานแยกพื้นข้างในประธาน และชาลารอบตัวอาคารสูงกว่าระดับดิน ริมชาลาก่อเสารายเป็นเสาสี่เหลี่ยมขึ้นไปรับพาไลทั้งสี่ด้าน หลังคามุงด้วยกระเบื้องเกร็ดสามชั้น ต่อมาภายหลัง หลังคาได้หักพังลงมา ทางวัดได้จัดการซ่อมขึ้นใหม่ โดยลดลงเสียชั้นหนึ่งแล้วมุงด้วยสังกะสี วัดได้รับการลงทะเบียนเป็นโบราณสถานที่ได้รับการขึ้นทะเบียนโดยกรมศิลปากร เมื่อ พ.ศ. 2539

## อ้างอิง

เสนานุชรังสรรค์
หมวดหมู่:โบราณสถานในจังหวัดพังงา
พระยาเสนานุชิต (นุช ณ นคร)

**พระยาเสนานุชิต (นุช ณ นคร)** เป็นปลัดเมืองไทรบุรีระหว่าง พ.ศ. 2364–2383 เป็นผู้ว่าราชการเมืองพังงาและเจ้าเมืองตะกั่วป่า ระหว่าง พ.ศ. 2383–2424 ได้รับการยกย่องให้เป็นเจ้าเมืองขึ้นเป็นเจ้าเมืองโท ถือศักดินา 10,000 เทียบเท่าเสนาบดี และเป็นเจ้าเมืองอาวุโสที่สุดทางหัวเมืองชายฝั่งตะวันตก ชาวเมืองตะกั่วป่ายุคนั้นเรียกท่านว่า *เจ้าคุณเฒ๋า*

## ประวัติ
พระยาเสนานุชิต (นุช) มีนามเดิมว่า นุช เป็นบุตรของเจ้าพระยานครศรีธรรมราช (น้อย ณ นคร) ที่เกิดจากภรรยาน้อย เกิดที่เมืองนครศรีธรรมราช ราว พ.ศ. 2350 ขณะที่บิดาเป็นผู้ช่วยราชการเมืองนครศรีธรรมราช ด้านการศึกษาคงศึกษาเล่าเรียนเบื้องต้นที่นครศรีธรรมราช เมื่อย่างวัยรุ่นจึงได้ถวายตัวเป็นมหาดเล็กแล้วกลับไปช่วยเหลือพี่ชายคือ พระภักดีบริรักษ์ (แสง ณ นคร) ในระยะที่ออกไปรักษาราชการในเมืองไทรบุรี เป็นปลัด ระหว่าง พ.ศ. 2364–2383 และติดตามพี่ชายไปเป็นผู้ช่วยราชการเมืองพังงาระยะหนึ่ง จนเมื่อพระยศภักดี ผู้ว่าราชการเมืองตะกั่วป่าถึงแก่อสัญกรรม จึงได้เลื่อนยศจากพระเสนานุชิต (นุช) เป็น พระยาเสนานุชิต (นุช) ผู้ว่าราชการเมืองตะกั่วป่า ขึ้นตรงต่อเมืองพังงา

เมื่อ พ.ศ. 2404 พระยาบริรักษ์ภูธร (แสง) ผู้สำเร็จราชการเมืองพังงา และหัวเมืองชายฝั่งตะวันตกถึงแก่อสัญกรรม ทางฝ่ายรัฐบาลกลางจึงแต่งตั้ง พระยาเสนานุชิต (นุช) เจ้าเมืองอาวุโสสูงสุด ในหัวเมืองแถบนั้น ขึ้นดำรงตำแหน่งแทน ยศยังคงเดิมแต่เลื่อนศักดินา สูงขึ้นเป็น 10,000 มีเครื่องยศเทียบเท่าเสนาบดี พระยาเสนานุชิต (นุช) ไม่ไปรับตำแหน่งที่เมืองพังงา แต่ขอรับที่เมืองตะกั่วป่า โดยอ้างว่าเคยชินกับตะกั่วป่า จึงโปรดเกล้าฯ ให้ยกเมืองตะกั่วป่าขึ้นเป็นเมืองโท ในระหว่างเป็นเจ้าเมืองตะกั่วป่า ท่านเป็นนักปกครองคนด้วยความซื่อสัตย์ กล้าหาญ ปราบอั้งยี่ เก็บภาษีแร่ได้สูงสุด สร้างความมั่งคั่ง ความเจริญ ในช่วงยุคทองของตะกั่วป่า พระยาเสนานุชิต (นุช) ถึงแก่อสัญกรรมราว พ.ศ. 2424

## อ้างอิง

หมวดหมู่:บรรดาศักดิ์ชั้นพระยา
หมวดหมู่:บุคคลจากจังหวัดนครศรีธรรมราช
หมวดหมู่:สกุล ณ นคร
เสนานุชิต
โซอี สตาร์ก

**ทีเรซา เซร์ราโน** (Theresa Serrano; 25 มกราคม ค.ศ. 1994) เป็นนักมวยปล้ำอาชีพชาวอเมริกันที่เซ็นสัญญากับ WWE ภายใต้นาม **โซอี สตาร์ก** (Zoey Stark)

## อาชีพนักมวยปล้ำ
เธอเดบิวต์ในวงการปี 2013 กับ Vendetta Pro Wrestling ในนาม Lacey Ryan

เคยคว้าแชมป์ NWA UCW-Zero Ultra-X Championship ได้ 2 ครั้งในช่วงเล่นในวงการอิสระ

มีช่วงพัก แล้วกลับมาปล้ำอีกในปี 2018

ได้แชมป์ FSW Women’s Championship (Future Stars of Wrestling)

เข้าสู่ WWE ในแบรนด์ NXT ประมาณปี 2021 มีแมตช์สำคัญ เช่น ชนะ Toni Storm ที่ NXT TakeOver: Stand & Deliver

คว้าแชมป์ NXT Women’s Tag Team Championship ร่วมกับ Io Shirai

ในปี 2023 ได้ถูกดราฟต์ขึ้นไปที่ Raw (แบรนด์หลัก) ของ WWE

มีบทบาทกับ Trish Stratus ในสตอรี่ไลน์ — Trish ใช้เธอเป็น “กล้ามเนื้อ” (protege) เพื่อเสริมตัวละครของ Trish

## สไตล์การปล้ำ
โซอีย์ สตาร์กถือว่าเป็นนักมวยปล้ำสาย “พลัง” (power) — ความแข็งแกร่ง +ความคล่องตัวผสมกัน

ท่า signature ของเธอคือ Z-360 (หรือบางแหล่งเขียน K-360)

## ชีวิตส่วนตัว
เธอมีเชื้อชาติผสม: พ่อเป็นเม็กซิกัน-อเมริกัน, แม่เป็นเปอร์โตริโก

แฟน: เธอคบกับ Tom Howard (อดีตนักมวยปล้ำ) มาเป็นเวลานาน

## เรื่องน่าสนใจอื่นๆ
เธอบอกว่าชื่อ “Zoey Stark” ไม่ได้มาจาก Tony Stark (Iron Man) — เป็นชื่อที่เธอให้ WWE เลือกจากลิสต์ชื่อหลายชื่อที่เธอเตรียมไว้

Trish Stratus เคยพูดว่าเลือก Zoey มาเป็น “แบ็กอัปกล้าม”ให้ตัวละคร Trish เพราะต้องการความแข็งแกร่งให้กับเรื่องราวทางสตอรี่ไลน์

## แชมป์และรางวัล
***Future Stars Of Wrestling**
**FSW Women's Championship (1 time)
* ***[[Pro Wrestling Illustrated]]***
** Ranked No. 86 of the top 150 female wrestlers in the *[[Pro Wrestling Illustrated#PWI Women's 150|PWI Women's 150]]* in 2021
***[[Ultra Championship Wrestling-Zero]]**
**NWA UCW-Zero Ultra X Championship (2 times)
* **[[WWE]]**
** NXT Women's Tag Team Championship (1 time) – with Io Shirai

## อ้างอิง

## แหล่งข้อมูลอื่น

*

หมวดหมู่:นักมวยปล้ำอาชีพหญิงชาวอเมริกัน
ฌอเวอแนล มออีซ

**ฌอเวอแนล มออีซ** (; 26 มิถุนายน พ.ศ. 2511 – 7 กรกฎาคม พ.ศ. 2564) เป็นผู้ประกอบการและนักการเมืองชาวเฮติซึ่งดำรงตำแหน่งประธานาธิบดีเฮติตั้งแต่ พ.ศ. 2560 จนกระทั่งถูกลอบสังหารใน พ.ศ. 2564 ผลอย่างเป็นทางการขั้นสุดท้ายแสดงให้เห็นว่าเขาเป็นผู้ชนะการเลือกตั้งประธานาธิบดีในเดือนพฤศจิกายน พ.ศ. 2559 ใน พ.ศ. 2562 ความไม่สงบทางการเมืองและการเรียกร้องเขาให้ลาออกได้กลายเป็นวิกฤตการณ์

มออีซถูกลอบสังหารในบ้านพักของเขาเมื่อเวลา 01:00 น. ของวันที่ 7 กรกฎาคม พ.ศ. 2564 (ตามเวลาท้องถิ่น) โกลด โฌแซ็ฟ รักษาการนายกรัฐมนตรีเฮติทำหน้าที่รักษาการประธานาธิบดี มาร์ทีน ภรรยาของมออีซก็ถูกยิงและบาดเจ็บจากเหตุโจมตีเช่นกัน

## อ้างอิง

หมวดหมู่:บุคคลที่เกิดในปี พ.ศ. 2511
หมวดหมู่:บุคคลที่เสียชีวิตในปี พ.ศ. 2564
หมวดหมู่:เสียชีวิตจากอาวุธปืน
หมวดหมู่:ประมุขแห่งรัฐที่ถูกลอบสังหาร
หมวดหมู่:นักธุรกิจชาวเฮติ
หมวดหมู่:นักการเมืองเฮติ
หมวดหมู่:ประธานาธิบดีเฮติ
กีฬากรีฑาในโอลิมปิกฤดูร้อน 2020 – กระโดดสูง บุคคลหญิง

**การแข่งขันกีฬากรีฑาในโอลิมปิกฤดูร้อน 2020 – กระโดดสูง บุคคลหญิง** เป็น 1 ใน 48 รายการแข่งขันกีฬากรีฑาในโอลิมปิกฤดูร้อน 2020 ที่กรุงโตเกียว ประเทศญี่ปุ่น มีกำหนดจัดขึ้นระหว่างวันที่ 5-7 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 35 คน จาก 25 ประเทศโดยประมาณ

## ภูมิหลัง

การแข่งขันครั้งนี้จะเป็นการปรากฏตัวครั้งที่ 22 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1928

## การคัดเลือก

## สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## ผลการแข่งขัน

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬากรีฑาในโอลิมปิกฤดูร้อน
อิรินา ซาเรตสกา

**อิรินา อิโคเรฟนา ซาเรตสกา** (; ; 4 มีนาคม ค.ศ. 1996 – ) เป็นนักคาราเต้ชาวยูเครน (จนถึง ค.ศ. 2014) และอาเซอร์ไบจาน (ตั้งแต่ ค.ศ. 2015) เธอเป็นแชมป์โลก ค.ศ. 2018 ของรายการคูมิเตะหญิง 68 กก. ในการแข่งคาราเต้ชิงแชมป์โลก 2018 ที่มาดริด ประเทศสเปน นอกจากนี้ เธอยังได้รับรางวัลเหรียญทองในการแข่งกีฬายูโรเปียนเกมส์ 2015, กีฬาเอกภาพมุสลิม 2017 และคาราเต้ชิงแชมป์ยุโรป 2021

## อาชีพ
ใน ค.ศ. 2014 เธอได้รับรางวัลเหรียญทองแดงในรายการคูมิเตะหญิง 68 กก. ของการแข่งคาราเต้ชิงแชมป์โลก 2014 ที่เบรเมิน ประเทศเยอรมนี

ส่วนในการแข่งกีฬาเอกภาพมุสลิม 2017 ที่บากู ประเทศอาเซอร์ไบจาน เธอได้รับรางวัลเหรียญทองจากรายการคูมิเตะหญิง 68 กก.

และในการแข่งคาราเต้ชิงแชมป์ยุโรป 2018 ที่นอวีซาด ประเทศเซอร์เบีย เธอได้รับรางวัลเหรียญเงินจากรายการคูมิเตะหญิง 68 กก. โดยในรอบชิงชนะเลิศ เธอเป็นฝ่ายแพ้เอเลนา ควีรีซี จากประเทศสวิตเซอร์แลนด์

ใน ค.ศ. 2019 เธอได้รับรางวัลเหรียญเงินจากรายการคูมิเตะหญิง 68 กก. ในการแข่งยูโรเปียนเกมส์ 2019 ที่มินสค์ ประเทศเบลารุส โดยเมื่อสี่ปีก่อน เธอได้รับรางวัลเหรียญทองจากรายการนี้ในการแข่งยูโรเปียนเกมส์ 2015 ที่บากู ประเทศอาเซอร์ไบจาน

นอกจากนี้ เธอมีกำหนดให้เป็นตัวแทนของประเทศอาเซอร์ไบจาน ในรายการคาราเต้ของโอลิมปิกฤดูร้อน 2020 ที่โตเกียว ประเทศญี่ปุ่น

## ความสำเร็จ

## อ้างอิง

## แหล่งข้อมูลอื่น
* 
* 

หมวดหมู่:นักคาราเต้หญิงชาวอาเซอร์ไบจาน
หมวดหมู่:นักคาราเต้หญิงชาวยูเครน
กีฬาเรือแคนูในโอลิมปิกฤดูร้อน 2020 – คายัค 4 ฝีพาย สปรินท์ 500 เมตร บุคคลชาย

**การแข่งขันกีฬาเรือแคนูในโอลิมปิกฤดูร้อน 2020 – คายัค 4 ฝีพาย สปรินท์ 500 เมตร บุคคลชาย** (K-4) รายการแข่งขันกีฬาเรือแคนูในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 6-7 สิงหาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันรายการคายัค 4 ฝีพาย สปรินท์ 500 เมตร บุคคลชาย จะมีนักกีฬาเข้าร่วมแข่งขัน 40 คน (เรือ 10 ลำ) จาก 10 ประเทศโดยประมาณ

## ภูมิหลัง

การแข่งขันครั้งนี้จะเป็นการปรากฏตัวครั้งแรกของรายการ แทนที่รายการ K-4 ระยะ 1,000 เมตร ชาย ซึ่งจัดแข่งขันตั้งแต่ปี ค.ศ 1964-2016

## การคัดเลือก

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬาเรือแคนูในโอลิมปิกฤดูร้อน
กีฬาเรือแคนูในโอลิมปิกฤดูร้อน 2020 – คายัค 4 ฝีพาย สปรินท์ 500 เมตร บุคคลหญิง

**การแข่งขันกีฬาเรือแคนูในโอลิมปิกฤดูร้อน 2020 – คายัค 4 ฝีพาย สปรินท์ 500 เมตร บุคคลหญิง** (K-4) รายการแข่งขันกีฬาเรือแคนูในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 6-7 สิงหาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันรายการคายัค 4 ฝีพาย สปรินท์ 500 เมตร บุคคลหญิง จะมีนักกีฬาเข้าร่วมแข่งขัน 48 คน (เรือ 12 ลำ) จาก 12 ประเทศโดยประมาณ

## ภูมิหลัง

การแข่งขันครั้งนี้จะเป็นการปรากฏตัวครั้งที่ 10 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1984

## การคัดเลือก

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬาเรือแคนูในโอลิมปิกฤดูร้อน
มาริโอ + แรบบิดส์ สปาร์กออฟโฮป

***มาริโอ + แรบบิดส์ สปาร์กออฟโฮป*** () เป็นวิดีโอเกมแนวกลยุทธ์สวมบทบาทผลัดกันเดิน พัฒนาโดยยูบิซอฟต์ มิลาน และจัดจำหน่ายโดยยูบิซอฟต์ สำหรับเครื่องนินเท็นโด สวิตช์  ตัวเกมเป็นเกมครอสโอเวอร์ระหว่างแฟรนไชส์ ​​*[[เกมชุดมาริโอ|มาริโอ]]* ของนินเท็นโด และ *[[เรฟวิงแรบบิดส์]]* ของยูบิซอฟต์  และเป็นเกมภาคต่อของเกม *[[มาริโอ + แรบบิดส์ คิงดอมแบตเทิล]]* ที่วางจำหน่ายในปี 2017 ตัวเกมวางจำหน่ายในวันที่ 20 ตุลาคม 2022

## แหล่งข้อมูลอื่น
* Official website

หมวดหมู่:วิดีโอเกมที่ออกวางจำหน่ายในปี พ.ศ. 2565
หมวดหมู่:วิดีโอเกมข้ามฝั่ง
หมวดหมู่:เกมสำหรับนินเท็นโดสวิตช์
หมวดหมู่:วิดีโอเกมที่พัฒนาขึ้นในประเทศอิตาลี
หมวดหมู่:วิดีโอเกมที่พัฒนาขึ้นในประเทศฝรั่งเศส
รัฐสภาฟินแลนด์

**รัฐสภาฟินแลนด์** (; ) คือสภานิติบัญญัติระบบสภาเดี่ยวของประเทศฟินแลนด์ ก่อตั้งขึ้นเมื่อวันที่ 9 พฤษภาคม ค.ศ. 1906 ตามรัฐธรรมนูญฟินแลนด์นั้นอำนาจอธิปไตยเป็นของปวงชนโดยผ่านรัฐสภา  โดยรัฐสภามีสมาชิกมาจากการเลือกตั้งทุกๆ 4 ปี ประกอบด้วยสมาชิกจำนวน 200 คน (199 คนมาจากการเลือกตั้งจาก 13 เขตเลือกตั้งแบบมีผู้แทนหลายคนตั้งแต่ 7–36 คน โดยใช้ระบบการลงคะแนนแบบสัดส่วนวิธีโดนต์ในการคำนวน และอีก 1 คนเป็นผู้แทนของหมู่เกาะโอลันด์

บทบาททางนิติบัญญัตินั้นสามารถเริ่มได้โดยรัฐบาลหรือสมาชิกรัฐสภาอย่างน้อยหนึ่งคน รัฐสภามีอำนาจในการผ่านร่างกฎหมาย ตัดสินการใช้งบประมาณของรัฐ รับรองสนธิสัญญาระหว่างประเทศ และกำกับดูแลการทำงานของรัฐบาล โดยสามารถบังคับให้รัฐบาลลาออกได้ รวมทั้งสามารถใช้อำนาจยับยั้งอำนาจของประธานาธิบดี และแก้ไขรัฐธรรมนูญได้ ในประเด็นการแก้ไขรัฐธรรมนูญนั้น ร่างแก้ไขจะต้องผ่านการรับรองของสภาในสองวาระโดยจะต้องมีการเลือกตั้งทั่วไปคั่นกลาง หรือสามารถผ่านการแก้ไขรัฐธรรมนูญได้แบบเร่งด่วนแต่จะต้องมีเสียงข้างมากพิเศษอย่างน้อย 167 เสียงจากทั้งหมด 200 เสียง

รัฐสภาฟินแลนด์นั้นนิยมการร่วมรัฐบาลโดยมีเสียงข้างมากจากการรวมตัวของหลายพรรคการเมือง โดยตั้งแต่การก่อตั้งรัฐสภาใน ค.ศ. 1905 มีเพียงครั้งเดียวที่พรรคการเมืองพรรคเดียวสามารถครองเสียงข้างมากในสภาได้ ได้แก่ พรรคสังคมประชาธิปไตยในการเลือกตั้ง ค.ศ. 1916 โดยปกติแล้วสองถึงสามพรรคมักจะร่วมมือกันในการจัดตั้งรัฐบาล ได้แก่ พรรคสังคมประชาธิปไตย พรรคฝ่ายกลาง และพรรครวมชาติ รัฐมนตรีนั้นไม่จำเป็นจะต้องเป็นสมาชิกรัฐสภาแต่ส่วนใหญ่มาจากสมาชิกรัฐสภา ที่ประชุมรัฐสภาตั้งอยู่ที่ที่ทำการรัฐสภา (, ) ตั้งอยู่ที่กรุงเฮลซิงกิ

## อ้างอิง

หมวดหมู่:รัฐบาลฟินแลนด์
ฟ
ฟ
รัฐสภาสวีเดน

**รัฐสภาแห่งราชอาณาจักรสวีเดน** หรือ **ริกส์ดอก** (, แปลว่า "สภาแห่งราชอาณาจักร"; หรือ   หรือ *Sveriges riksdag* )  คือรัฐสภา (สภานิติบัญญัติ) แห่งราชอาณาจักรสวีเดน โดยเป็นระบบสภาเดี่ยวตั้งแต่ค.ศ. 1971 โดยประกอบด้วยสมาชิกจำนวน 349 คนโดยมาจากการเลือกตั้งระบบสัดส่วนแบบบัญชีรายชื่อ โดยนับตั้งแต่ ค.ศ. 1994 เป็นต้นมาผู้แทนมีวาระสี่ปี 

บทบาทหน้าที่ตามรัฐธรรมนูญสวีเดนของรัฐสภานั้นกำกับไว้ในเรื่องของหน้าที่ของรัฐบาล (Regeringsformen) และวิธีการปฏิบัติงานภายในนั้นกำกับไว้ในกฎหมายรัฐสภา (Riksdagsordningen)

รัฐสภามีที่ทำการอยู่ที่ทำเนียบรัญบาล ( ) ในกรุงสตอกโฮล์ม โดยรัฐสภาริกซ์ดอกนั้นมีพื้นฐานมาจากสภาริกซ์ดอกในอดีตตั้งแต่ ค.ศ. 1435 และต่อมาใน ค.ศ. 1866 ภายหลังการปฏิรูปทางบทบาทของรัฐบาล ค.ศ. 1809 รัฐสภานั้นใช้ระบบสองสภา โดยมีสภาสูง (Första Kammaren) และสภาล่าง (Andra Kammaren) 

การเลือกตั้งครั้งล่าสุดคือเมื่อวันที่ 9 กันยายน ค.ศ. 2018

## อ้างอิง

หมวดหมู่:รัฐบาลสวีเดน
ส
ส
บลิซ: เดอะลีก

***บลิซ: เดอะลีก*** () เป็นวิดีโอเกมกีฬาแนวอเมริกันฟุตบอลที่พัฒนาและจัดจำหน่ายโดยมิดเวย์เกม เป็นส่วนเสริมของชุดเกม *[[เอ็นเอฟแอล บลิซ]]* วางจำหน่ายในเดือนตุลาคม 2005 สำหรับเพลย์สเตชัน 2 และ เอกซ์บอกซ์ หลังจากที่เนชันแนลฟุตบอลลีก (NFL) ลงนามในข้อตกลงลิขสิทธิ์เฉพาะกับอิเล็กทรอนิกส์ อาร์ท ลอว์เรนซ์ เทย์เลอร์ ผู้พากย์เสียงให้กับเกม ทำหน้าที่เป็นโฆษกอย่างเป็นทางการ ตัวเกมเวอร์ชันที่สองวางจำหน่ายบนเอกซ์บอกซ์ 360 ในปี 2006-2007 ในเดือนธันวาคม 2006 ตัวเกมเวอร์ชันพกพาชื่อ *บลิซ: โอเวอร์ไทม์* ได้วางจำหน่ายบนเพลย์สเตชัน พอร์เทเบิล เวอร์ชันเหล่านี้รวมงานเสียงและความคล้ายคลึงของบิล โรมานอวสกี อดีตผู้เล่นเอ็นเอฟแอลตำแหน่งไลน์แบคเกอร์ เดิมทีตัวเกมตั้งใจให้เป็นเกมเปิดตัวของเครื่องวี แต่เวอร์ชันนั้นกลับพัฒนาล่าช้าและถูกยกเลิกในที่สุด

ตัวเกมเวอร์ชันเอกซ์บอกซ์ 360 ซึ่งวางแผนจะวางจำหน่ายในออสเตรเลียในวันที่ 23 กุมภาพันธ์ 2007 (วันก่อนวันวางจำหน่ายในโซนยุโรป) ถูกปฏิเสธการจัดประเภทโดยสำนักงานการจัดประเภทภาพยนตร์และวรรณกรรมของประเทศ ตัวเกมถูกแบนเนื่องจากการใช้ยาเสพติดซึ่งเกี่ยวข้องกับสิ่งจูงใจและรางวัล *บลิซ: เดอะลีก*, *[[บลิซ: เดอะลีก II]]* และ *[[มิวแทนต์ฟุตบอลลีก]]* เป็นเกมฟุตบอลอาชีพที่เคยได้รับการจัดอันดับเรตสำหรับ "ผู้ใหญ่" จากคณะกรรมการจัดเรตสื่อซอฟต์แวร์บันเทิง
## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2548
หมวดหมู่:เกมสำหรับเพลย์สเตชัน 2‎
หมวดหมู่:เกมสำหรับเอกซ์บอกซ์
หมวดหมู่:เกมสำหรับเพลย์สเตชันแบบพกพา
หมวดหมู่:เกมสำหรับเอกซ์บอกซ์ 360
หมวดหมู่:วิดีโอเกมที่พัฒนาขึ้นในสหรัฐ
หมวดหมู่:วิดีโอเกมที่ถูกเซ็นเซอร์
เม็ดเลือดขาวต่ำ

**เม็ดเลือดขาวต่ำ** () คือภาวะที่ในเลือดมีเม็ดเลือดขาวน้อยกว่าปกติ เม็ดเลือดขาวเป็นเซลล์เม็ดเลือดชนิดหนึ่ง มีหน้าที่ป้องกันร่างกายจากการติดเชื้อ ผู้ที่มีเม็ดเลือดขาวต่ำจึงอาจมีความเสี่ยงสูงในการติดเชื้อ เมื่อติดเชื้ออาจมีอาการเจ็บปาก คอแห้ง ไอ หายใจลำบาก อ่อนเพลีย มีไข้ หนาวสั่น ปวดตามตัว ได้

เม็ดเลือดขาวมีหลายชนิด บางกรณีหากเม็ดเลือดขาวต่ำเพียงบางชนิดอาจมีชื่อเรียกเพิ่มเติม เช่น นิวโตรพีเนีย หมายถึงเม็ดเลือดขาวนิวโตรฟิลต่ำ แต่เนื่องจากนิวโตรฟิลเป็นเม็ดเลือดขาวที่พบมากที่สุดในบรรดาเม็ดเลือดขาวทุกชนิด จึงอาจมีการใช้คำว่า *เม็ดเลือดขาวต่ำ* และ *นิวโตรพีเนีย* สลับกันไปมาในความหมายเดียวกัน ได้บ้าง
## อ้างอิง

## แหล่งข้อมูลอื่น

หมวดหมู่:โรคทางโลหิตวิทยา
วัดบึงบอน (จังหวัดปทุมธานี)

**วัดบึงบอน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงบอน อำเภอหนองเสือ จังหวัดปทุมธานี

วัดบึงบอนสร้างเมื่อ พ.ศ. 2457 โดยมีคุณหญิงตาด บริจาคที่ดิน 6 ไร่ 2 งาน นายเหว่า สุขหอม บริจาค 9 ไร่ 2 งาน 64 ตารางวา ให้เป็นสมบัติวัด และตั้งชื่อตามท้องที่ที่ตั้งวัด ได้รับพระราชทานวิสุงคามสีมาครั้งแรกเมื่อ พ.ศ. 2481 ด้รับพระราชทานวิสุงคามสีมาครั้งหลังเมื่อวันที่ 7 พฤศจิกายน พ.ศ. 2522 เขตวิสุงคามสีมากว้าง 30 เมตร ยาว 60 เมตร ได้ผูกพัทธสีมาเมื่อวันที่ 7 พฤศจิกายน พ.ศ. 2525 ด้านการศึกษา ได้เปิดสอนพระปริยัติธรรมตั้งแต่ พ.ศ. 2485

อาคารเสนาสนะที่สำคัญ ได้แก่ อุโบสถกว้าง 8 เมตร ยาว 24 เมตร กุฏิสงฆ์จำนวน 4 หลัง สร้างเมื่อ พ.ศ. 2523 และ 2524 หอสวดมนต์กว้าง 12 เมตร ยาว 20.5 เมตร ศาลาการเปรียญสร้างเมื่อ พ.ศ. 2494 วิหาร ศาลาท่าน้ำ หอระฆัง หอฉัน และสุสาน ปูชนียวัตถุที่สำคัญ ได้แก่ พระพุทธโสธรจำลองสร้างเมื่อ พ.ศ. 2504

## รายนามเจ้าอาวาส
* พระครูโต๊ะ พ.ศ. 2475–2487 
* พระครูวิจารณ์ธัญญเขต พ.ศ.	2487–2521 
* พระครูวิมลกิจโกวิท พ.ศ. 2522–2529 
* พระครูโสภณกิจจารักษ์ (บานเย็น) พ.ศ. 2530 

## อ้างอิง

บึงบอน
แนวคิดไกสอน พมวิหาน

**แนวคิดไกสอน พมวิหาน** () เป็นปรัชญาการเมืองที่มีฐานจากลัทธิมากซ์-เลนินและแนวคิดโฮจิมินห์ที่พัฒนาโดยไกสอน พมวิหาน ผู้นำคนแรกประจำพรรคประชาชนปฏิวัติลาว (LPRP) ถูกนำมาใช้ในพรรคอย่างเป็นทางการในการประชุมสภาแห่งชาติที่ 10 ซึ่งจัดขึ้นใน ค.ศ. 2016 แนวคิดไกสอน พมวิหานเป็นแนวคิดลัทธิมากซ์-เลนินที่นำมาปรับใช้ในสถานการณ์และช่วงเวลาเฉพาะของประเทศลาว อุดมการณ์นี้ได้รวมมุมมองปัญหาหลักของการปฏิวัติลาว เนื้อหาของแนวคิดไกสอน พมวิหานถูกประมวลและพัฒนาโดย LPRP ร่วมกับความช่วยเหลือจากพรรคคอมมิวนิสต์เวียดนาม

## ดูเพิ่ม
*ลัทธิคิม อิล-ซ็อง-คิม จ็อง-อิล
*ความคิดของสี จิ้นผิง

## อ้างอิง

### บรรณานุกรม
*บทความนิตยสาร:*
* 

หมวดหมู่:พรรคประชาชนปฏิวัติลาว
หมวดหมู่:ลัทธิคอมมิวนิสต์ในประเทศลาว
หมวดหมู่:ประเภทของสังคมนิยม
หมวดหมู่:ลัทธิ
หมวดหมู่:ไกสอน พมวิหาน
วัดพุทธธรรมรังษี

**วัดพุทธธรรมรังษี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลานตากฟ้า อำเภอนครชัยศรี จังหวัดนครปฐม

ทางราชการจังหวัดแห่งการเกษตรที่ดิน จังหวัดนครปฐม ได้ออกโฉนดกราบบังคมทูลถวายที่ดินแก่สมเด็จพระศรีพัชรินทราบรมราชินีนาถ พระบรมราชชนนีพันปีหลวง เมื่อวันที่ 1 กันยายน พ.ศ. 2460 มีเนื้อที่ 244 ไร่ 1 งาน 70 ตารางวา ต่อมาได้โอนเข้าพระคลังข้างที่ผู้ต่างพระเนตร พระกรรณ เป็นผู้จัดการพระราชมรดก เมื่อพระองค์สวรรคต พระคลังข้างที่ได้ขายที่ดินให้ขุนมหาสวัสดิ์ (แดง ไทยนิยม) เมื่อขุนมหาสวัสดิ์วายชนม์ลง ทายาทได้มีการแบ่งที่ดินนี้ให้กับหลาน เหลือไว้เพียง 44 ไร่ 3 งาน 70 ตารางวา ต่อมา ผู้ใหญ่เกตุและนางสร้อย ทรัพย์แสนดี เห็นว่าประชาชนในละแวกนี้ขาดศูนย์รวมใจทางพุทธศาสนา จึงไปปรึกษาเจ้าของที่ เจ้าของที่มีความศรัทธา จึงได้มอบที่ดินสร้างวัด โดยถวายที่ดินให้แก่หลวงพ่อมหาฟัก สุกฺกธมฺโม (กรรณวัฒน์) เป็นประธานสงฆ์ในการก่อสร้างวัด และนายชัยฤทธิ์ ไทยนิยม ได้ถวายที่ดินเพิ่มอีก 20 ไร่ และนายศรีนวล ไทยนิยม ได้ถวายที่ดินเพิ่มอีก รวมที่ดินสร้างวัด 69 ไร่ 3 งาน 70 ตารางวา วัดพุทธธรรมรังษีได้รับอนุญาตตั้งวัดเมื่อวันที่ 24 ตุลาคม พ.ศ. 2518 ได้รับพระราชทานวิสุงคามสีมาเมื่อวันที่ 10 สิงหาคม พ.ศ. 2519

อาคารเสนาสนะที่สำคัญ ได้แก่ กุฏิสงฆ์จำนวน 6 หลัง ศาลาดินกว้าง 12 เมตร ยาว 25 เมตร วิหารประดิษฐานหลวงพ่อพระพุทธธรรมรังสี เป็นพระพุทธรูปศิลาแลง สมัยทวารวดี อัญเชิญมาจากอุโบสถหลังเก่าวัดลานตากฟ้า ศาลาท่าน้ำ ภายในวัดยังมีโรงเรียนวัดพุทธธรรมรังษี

## อ้างอิง

พุทธธรรมรังษี
วัดเสถียรรัตนาราม

**วัดเสถียรรัตนาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศีรษะทอง อำเภอนครชัยศรี จังหวัดนครปฐม

วัดเสถียรรัตนารามเริ่มสร้างเมื่อวันที่ 13 ตุลาคม พ.ศ. 2516 โดยมีนายสำรวย ศรีธัญญา เป็นผู้รับเหมาการก่อสร้างและได้เริ่มก่อสร้างถาวรวัตถุต่าง ๆ พร้อม ๆ กัน เสร็จสมบูรณ์ภายในระยะเวลา 1 ปี กับ 4 เดือน มีพระภิกษุเข้าประจำอยู่ที่วัดนี้ในระยะเวลาเริ่มแรก 9 รูป โดยมีพระมหาชัยวัฒน์ ปัญญาสิริ เป็นเจ้าอาวาส และได้ตั้งชื่อวัดนี้ว่า "วัดเสถียรรัตนาราม" และ ที่มาของการสร้างวัดนี้เนื่องจากประชาชนในท้องที่นี้ได้รับความลำบากยากเข็นในการทำบุญ ประชาชนในย่านนี้จึงได้ยกที่ดินให้เพื่อการสร้างวัด จำนวน 11ไร่ 35 ตารางวา และมีผู้ใจบุญซื้อที่บริเวณนี้ถวายเพิ่มอีก 15 ไร่ 29 ตารางวา รวมมีที่ดินที่สร้างวัดทั้งสิ้น 26 ไร่ 64 ตารางวา วัดได้รับอนุญาตตั้งวัดเมื่อวันที่ 29 พฤศจิกายน พ.ศ. 2517 ได้รับพระราชทานวิสุงคามสีมาเมื่อ พ.ศ. 2518

อาคารและเสนาสนะภายในวัด ได้แก่ กุฏิ จำนวน 7 หลัง ศาลาการเปรียญ จำนวน 1 หลัง พร้อมทั้งตู้พระไตรปิฎก อุโบสถ กว้าง 7 เมตร ยาว 21.75 เมตร เจดีย์ 1 องค์ ซึ่งบรรจุพระบรมสารีริกธาตุและพระพุทธบาทจำลอง หอฉัน 1 หลัง ศาลาสารพัดประโยชน์ 1 หลัง และหอกลอง ระฆัง 1 หอ

## รายนามเจ้าอาวาส
* พระมหาชัยวัฒน์ ปญฺญาสิริ ป.ธ.9 พ.ศ. 2518–2536 
* พระมหาสมบูรณ์ ทสฺสธมฺโม ป.ธ.9 พ.ศ. 2536–2551 
* พระครูสิทธิธรรมวิมล พ.ศ. 2551–2555 
* พระมหาพรชัย สิริวโร ป.ธ.7 พ.ศ. 2555

## อ้างอิง

เสถียรรัตนาราม
เมืองชาโกพอล

**เมืองชาโกพอล** ( หรือ **ชาเกอเป่า** ()) เป็นเมืองสมมติในภาคเหนือของประเทศสวีเดนที่มีประชากรเฉพาะผู้หญิง 25,000 คน ซึ่งมาจากสำนักข่าวซินหัวและข่าวฮาร์บินของจีนใน ค.ศ. 2009 กล่าวกันว่า เมืองนี้ก่อตั้งใน ค.ศ. 1820 โดยแม่หม้ายผู้มั่งคั่งที่เกลียดชังผู้ชาย พวกผู้ชายถูกห้ามไม่ให้เข้าเมือง และประชากรผู้หิวโหยทางเพศที่หมดหวังส่วนใหญ่หันมานับถือลัทธิเลสเบียน ทันทีหลังจากรยางานข่าว ชายชาวจีนล้านกว่าคนเข้าไปขอข้อมูลในบริษัทท่องเที่ยวสวีเดนจนล้นทะลัก

แคลส์ เบอร์ติลสัน (Claes Bertilson) โฆษกสมาคมเจ้าหน้าที่ท้องถิ่นและภูมิภาคสวีเดน กล่าวว่า: “ด้วยประชากร 25,000 คน เมืองนี้ถือเป็นเมืองที่ใหญ่ที่สุดในภาคเหนือของสวีเดน และฉันคิดว่า มันเป็นเรื่องยากที่จะเชื่อว่าคุณสามารถเก็บบางอย่างเป็นความลับมากกว่า 150 ปี”

## อ้างอิง

## แหล่งข้อมูลอื่น
*News.com.au วิดีโอ

หมวดหมู่:สถานที่สมมติที่มีผู้อยู่อาศัยในประเทศสวีเดน
หมวดหมู่:เลสเบียน
หมวดหมู่:ตำนานพื้นบ้าน
วัดไผ่สามตำลึง

**วัดไผ่สามตำลึง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไทรงาม อำเภอบางเลน จังหวัดนครปฐม มีเนื้อที่ตั้งวัด 20 ไร่ ที่ธรณีสงฆ์ 40 ไร่

เมื่อ พ.ศ. 2455 นายโต นางว๊อย คำเซ่ง มีจิตศรัทธาบริจาคที่ดิน 50 ไร่ สร้างที่พักสงฆ์ วัดไผ่สามตำลึงประกาศตั้งวัดเมื่อปี พ.ศ. 2481 ได้รับพระราชทานวิสุงคามสีมาเมื่อ พ.ศ. 2485 มีพระอธิการใช้ แก้วไทรสุ่น เป็นเจ้าอาวาสรูปแรก ที่มาของชื่อวัดนั้น เดิมบริเวณนี้เป็นป่าไผ่ขึ้นเต็มไปหมด เจ้าของที่นั้นได้เล่าว่าในสมัยนั้นได้มีโจรมาลักโขมยหน่อไม้เป็นประจำจนถูกชาวบ้านจับได้ส่งตำรวจเสียค่าปรับเป็นจำนวน เงิน 3 ตำลึง หรือ 12 บาท จึงเป็นที่มาแห่งบ้านไผ่สามตำลึง ภายหลังได้รับแรงศรัทธาจากโยมเจ้าของที่ได้บริจาคที่เพื่อสร้างวัด และได้ตั้งชื่อวัดว่า "วัดไผ่สามตำลึง" 

ภายในวัดมีอาคารและเสนาสนะ ได้แก่ อุโบสถ หอสวดมนต์ (กิตติภัทรคุณ) หอระฆังสมัยโบราณ ศาลาการเปรียญหลังไม้สมัยโบราณ กุฎิพระครูกิตติภัทรคุณ (อดีดเจ้าอาวาส) ซึ่งมีรูปปั้น เจดีย์เก็บกระดูกผู้บริจาคที่สร้างวัด คือ ตระกูลคำเซ่ง และ ตระกูลเหล่าหบุตร เมรุลดโลกร้อน และกุฎิเจ้าอาวาส ปูชนียวัตถุที่สำคัญ คือ *หลวงพ่อสุโขทัยธรรมราชา*

## รายนามเจ้าอาวาส
* พระครูกิตติภัทรคุณ พ.ศ. 2506–2550 
* พระสมุห์ จรัญ จารุธมฺโม พ.ศ. 2550 
* พระครูปลัดวิทยา ฐานธมฺโม พ.ศ.2564-2565

## อ้างอิง

ไผ่สามตำลึง
วัดบึงกาสาม

**วัดบึงกาสาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงกาสาม อำเภอหนองเสือ จังหวัดปทุมธานี มีที่ดินตั้งวัดเนื้อที่ 9 ไร่

วัดบึงกาสามได้รับอนุญาตให้สร้างเมื่อวันที่ 21 มกราคม พ.ศ. 2520 โดยมีนายโพธิ์ นางชุบ หิรัญพงษ์ บริจาคที่ดินและดำเนินการสร้าง แต่เดิมได้บริจาคที่ดิน 9 ไร่ ต่อมาบริจาคเพิ่มอีก 1 ไร่ และมีผู้บริจาคเพิ่มอีก 2 ไร่ กระทรวงศึกษาธิการได้ประกาศตั้งวัดเมื่อวันที่ 9 กรกฎาคม พ.ศ. 2522 โดยได้ขนานนามตามตำบลที่ตั้งวัด วัดบึงกาสามได้รับพระราชทานวิสุงคามสีมาเมื่อวันที่ 8 กรกฎาคม พ.ศ. 2526 เขตวิสุงคามสีมากว้าง 40 เมตร ยาว 80 เมตร ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2522

อาคารเสนาสนะที่สำคัญ ได้แก่ อุโบสถกว้าง 6 เมตร ยาว 12 เมตร สร้างเมื่อ พ.ศ. 2525 กุฏิสงฆ์จำนวน 5 หลัง ศาลาดิน หอฉัน ปูชนียวัตถุมีพระประธานในอุโบสถ เป็นพระพุทธรูปแบบสุโขทัย หน้าตักกว้าง 122 เซนติเมตร นอกจากนี้ยังมีพระพุทธรูปปางต่าง ๆ จำนวน 10 องค์ หน้าตักกว้าง 30 นิ้ว

## รายนามเจ้าอาวาส
* พระครูสุนทรบุญญานุยุต (สนั่น คุตฺตจิตฺโต) พ.ศ. 2523 
* พระใบฎีกา วินัย กิตฺติโสภโณ พ.ศ. 2560 

## อ้างอิง

บึงกาสาม
รัฐสภามอลตา

**รัฐสภามอลตา** ( หรือเรียกอีกอย่างว่า *Il-Maħdet ta' Malta*) เป็นองค์กรทางนิติบัญญัติตามรัฐธรรมนูญแห่งประเทศมอลตา ตั้งอยู่ที่วัลเลตตา รัฐสภาเป็นระบบสภาเดี่ยว โดยประกอบด้วยสภาผู้แทนราษฎรและประธานาธิบดีแห่งมอลตาที่มาจากการเลือกตั้ง ตามกฎหมายประกอบรัฐธรรมนูญ คณะรัฐมนตรีรวมถึงนายกรัฐมนตรีจะต้องเป็นสมาชิกสภาผู้แทนราษฎร

ในระหว่าง ค.ศ. 1921–1933 รัฐสภานั้นเคยใช้เป็นระบบสองสภา โดยประกอบด้วยวุฒิสภาและสภานิติบัญญัติ

ในช่วง ค.ศ. 1921–2015 สภาผู้แทนราษฎรเคยตั้งอยู่ในพระราชวังมอลตาในวัลเลตตา  และตั้งแต่ 4 พฤษภาคม ค.ศ. 2015 สภาผู้แทนราษฎรได้ย้ายมาที่ที่ทำการรัฐสภาตั้งอยู่ใกล้กับประตูเมืองวัลเลตตา

## อ้างอิง

หมวดหมู่:รัฐบาลมอลตา
ม
ม
ม
เขายงเบอลาร์

**เขายงเบอลาร์** () เป็นภูเขาบริเวณเขตแดนระหว่างรัฐกลันตันกับรัฐเประในทิวเขาตีตีวังซา ประเทศมาเลเซีย ยอดเขานี้อยู่สูงจากระดับน้ำทะเล  จึงถือว่าเป็นภูเขาที่สูงที่สุดในรัฐกลันตัน โดยอยู่ห่างจากเขาโกร์บู (ภูเขาที่สูงที่สุดในทิวเขาตีตีวังซา) ประมาณ 8 กิโลเมตร

## อ้างอิง

## แหล่งข้อมูลอื่น
* "Gunong Yong Belar, Malaysia" on Peakbagger

หมวดหมู่:ทิวเขาตีตีวังซา
ยงเบอลาร์
ยงเบอลาร์
หมวดหมู่:ธรณีสัณฐานในรัฐกลันตัน
อากก

**อากก** () เป็นหนึ่งในอาหารท้องถิ่นที่มีชื่อเสียงของรัฐกลันตันและรัฐตรังกานู ประเทศมาเลเซีย ทำมาจากแป้ง ไข่ น้ำตาล และกะทิ

## อ้างอิง

หมวดหมู่:อาหารว่าง
หมวดหมู่:ของหวานมาเลเซีย
หมวดหมู่:อาหารจากไข่
หมวดหมู่:อาหารจากกะทิ
หมวดหมู่:รัฐกลันตัน
หมวดหมู่:รัฐตรังกานู
ท่าอากาศยานภายในประเทศอัลบาฮะฮ์

**ท่าอากาศยานภายในประเทศอัลบาฮะฮ์** (, ) เป็นท่าอากาศยานในอัลบาฮะฮ์ เมืองหลักของแคว้นอัลบาฮะฮ์ ประเทศซาอุดีอาระเบีย โดยเริ่มดำเนินการในวันที่ 1 มิถุนายน ค.ศ. 1983

## อ้างอิง


## แหล่งข้อมูลอื่น
* 
* 
* 

อัลบาฮะฮ์
หมวดหมู่:สิ่งก่อสร้างในแคว้นอัลบาฮะฮ์
รัฐสภาเฮลเลนิก

**รัฐสภาเฮลเลนิก** (; หรือ ) หรือ **รัฐสภากรีก** คือรัฐสภาแห่งประเทศกรีซ ตั้งอยู่ที่พระราชวังเก่า ในกรุงเอเธนส์ รัฐสภาคือองค์กรสูงสุดทางประชาธิปไตยที่เป็นผู้แทนของปวงชนผ่านการเลือกตั้งสมาชิกรัฐสภา (MPs)

รัฐสภาเฮลเลนิกเป็นสภานิติบัญญัติระบบสภาเดี่ยวประกอบด้วยสมาชิกจำนวน 300 คน มาจากการเลือกตั้งโดยมีวาระสี่ปี ในระหว่าง ค.ศ. 1844–1863 และ ค.ศ. 1927–1935 เคยใช้ระบบสองสภาซึ่งมีสภาสูงหรือวุฒิสภา และสภาล่างหรือสภาผู้แทนราษฎร

## อ้างอิง

หมวดหมู่:รัฐบาลกรีซ
ก
ก
ก
เขาญิลดียะฮ์

**เขาญิลดียะฮ์** () เป็นภูเขาในประเทศซาอุดีอาระเบีย มีความสูง 1,107 เมตร ภูเขาและเนินรอบ ๆ มีคุณค่าทางโบราณคดีโดยมีศิลปะสกัดหินที่สืบได้ถึงยุคก่อนประวัติศาสตร์ นอกจากนี้ยังได้รับการกล่าวถึงในกวีนิพนธ์อาหรับด้วย

มีการรายงานถึงภูเขาลูกนี้ในงานเขียนภาษาอาหรับ เช่น กวีสมัยอุมัยยะฮ์ และในงานเขียนบางส่วนจากนักประวัติศาสตร์และนักภูมิศาสตร์อิสลามสมัยกลาง เช่น อะบู อะลี อะฮ์, อัลบักรี และอะซัมฮูดี

เขาญิลดียะฮ์เป็นจุดหมายตาสำคัญสำหรับผู้แสวงบุญเพราะสามารถมองเห็นได้จากระยะไกล และในสมัยอัรเราะชีด ภูเขานี้เป็นจุดสำคัญในการรวมพลก่อนจะไปโจมตีที่อื่น

นักบูรพคดีศึกษาในคริสต์ศตวรรษที่ 17–19 อย่างเดาตี (Doughty), ฮิวเบอร์ (Huber), แอนน์ บลันต์ (Anne Blunt) และโมเซลล์ (Moselle) กล่าวถึงภูเขาลูกนี้ในบันทึกของพวกเขา และ Julius Ouitinj วาดภาพภูเขาลูกนี้

## อ้างอิง
วัดเขียน (จังหวัดอ่างทอง)

**วัดเขียน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน้อย ในตำบลศาลเจ้าโรงทอง อำเภอวิเศษชัยชาญ จังหวัดอ่างทอง

วัดเขียนสร้างขึ้นสมัยใดไม่ปรากฎ แต่มีข้อมูลว่าได้รับพระราชทานวิสุงคามสีมาเมื่อ พ.ศ. 2270 สมัยสมเด็จพระนารายณ์มหาราช สันนิษฐานว่าวัดเขียนได้ถูกปล่อยทิ้งร้างไปนานก่อนจะมีการบูรณะขึ้นใหม่ แต่จากหลักฐานทางด้านโบราณวัตถุสถาน เช่น อุโบสถ ใบเสมา เจดีย์ย่อมุมไม้สิบสอง พออนุมานได้ว่าสร้าง ขึ้นในสมัยอยุธยาตอนปลาย รวมถึงภาพจิตรกรรมฝาผนังภายในอุโบสถก็เป็นภาพที่เขียนขึ้นในสมัยอยุธยาตอนปลายเช่นเดียวกัน

อุโบสถหลังเดิมมีขนาดย่อมก่ออิฐถือปูน มีประตูทางเข้าทางเดียว ทางด้านหน้าพระประธาน ผนังด้านข้างมีหน้าต่างข้างละ 3 บาน เสาภายในอาคารเป็นเสาเหลี่ยมติดผนัง บัวหัวเสาเป็นหัวกลีบยาว หน้าบันเป็นไม้ขนาดเล็กแกะสลักลวดลายเป็นลายเทพนมและลายกระจังรวน ได้รับการบูรณะ โดยได้สร้างอาคารคอนกรีตเสริมเหล็กครอบอุโบสถหลังเดิม แต่ยังคงลักษณะของอาคารเดิมคือมีทางเข้าทางเดียว และเปลี่ยนโครงเครื่องบนใหม่ทั้งหมด ทำเป็นหลังคาชั้นเดียวแต่มีชั้นลดเพิ่มเป็น 2 ชั้น มุงหลังคาด้วยกระเบื้องแผ่นตามแบบปัจจุบัน จิตรกรรมฝาผนัง สันนิษฐานว่าเป็นฝีมือช่างสกุลเมืองวิเศษชัยชาญสมัยอยุธยาตอนปลาย มีภาพทศชาติชาดกเรียงกันมาตั้งแต่เตมีย์ชาดก มหาชนกชาดก สุวรรณสามชาดก เป็นต้น ด้านข้างเหนือหน้าต่างขึ้นไปเป็นภาพเทพชุมนุม ข้างบนเหนือเส้นสินเทาขึ้นไปเป็นรูปฤาษี วิทยาธรชาติต่าง ๆ รูปนางมักกะลีผล ผนังด้านทิศใต้เขียนรูปมโนราห์หรือสุธนชาดกจากปัญญาสชาดก ผนังด้านหลังพระประธานเขียนเป็นภาพดอกไม้ และลายเฟื่องอุบะโดยภาพส่วนใหญ่ใช้สีแดงสดเป็นพื้น

เจดีย์ย่อมุมไม้สิบสอง อยู่ด้านหน้าอุโบสถทางทิศตะวันออก ใบเสมา ตั้งอยู่รอบอุโบสถทั้ง 8 ทิศ เป็นหินทรายสีขาวทั้งหมด เป็นชนิดใบเสมานั่งแท่นตั้งอยู่บนฐานสิงห์และฐานบัวกลุ่ม ตรงกลางแถบจะมีนมเสมาซึ่งเป็นลายประจำยามลักษณะคล้ายทับทรวง ส่วนอกเสมาเหมือนนมเสมาเป็นรูปดอกไม้กลมทั้งสองข้าง เรียกว่า *ตาเสมา* ยอดเสมาเป็นรูปมงกุฎครอบท้องเสมาและมีกระหนกตัวเหงาอยู่ที่เอวเสมา

## อ้างอิง

เขียน
หมวดหมู่:โบราณสถานในจังหวัดอ่างทอง
ท่าอากาศยานอัลเญาฟ์

**ท่าอากาศยานในประเทศอัลเญาฟ์** (, ) เป็นท่าอากาศยานที่ยริการเมืองซะกากา (มีอีกชื่อว่า อัลเญาฟ์) แคว้นอัลเญาฟ์ ประเทศซาอุดีอาระเบีย

## อ้างอิง


## แหล่งข้อมูลอื่น
* 
* 
* 

อัลเญาฟ์
หมวดหมู่:สิ่งก่อสร้างในแคว้นอัลเญาฟ์
พระยาบริรักษ์ภูธร (แสง ณ นคร)

**พระยาบริรักษ์ภูธร (แสง ณ นคร)** เป็นเจ้าเมืองไทรบุรีคนที่ 22 และเจ้าเมืองคนแรกของพังงา

พระยาบริรักษ์ภูธร (แสง ณ นคร) เป็นบุตรคนโตของเจ้าพระยานครศรีธรรมราช (น้อย ณ นคร) กับหม่อมช่วย เกิดที่นครศรีธรรมราช เมื่อประมาณ พ.ศ. 2345 ในระยะที่บิดาดำรงตำแหน่งพระบริรักษ์ภูเบศร์ (น้อย) ผู้ช่วยราชการเมืองนครศรีธรรมราช ได้ติดตามรับใช้และฝึกหัดราชการมาตั้งแต่ยังเล็ก หลังจากพระยานครศรีธรรมราช (น้อย) เข้ายึดเมืองไทรบุรีเมื่อ พ.ศ. 2364 ได้รับแต่งตั้งเป็นผู้สำเร็จราชการเมืองไทรบุรีในปีต่อมา จากนั้นได้รับการแต่งตั้งเป็นเจ้าเมืองไทรบุรีคนที่ 22 ในราชทินนาม พระยาอภัยธิเบศร์ โดยมีน้องชาย พระยาเสนานุชิต (นุช ณ นคร) รับตำแหน่งปลัดเมืองไทรบุรี ต่อมาในปี พ.ศ. 2369 พระบาทสมเด็จพระนั่งเกล้าเจ้าอยู่หัวทรงพระกรุณาโปรดเกล้าฯ ตั้งเป็นพระยาไทรบุรี 

หลังจากบิดาถึงแก่อสัญกรรมในปี พ.ศ. 2382 ก็ได้เข้าเฝ้าในปี พ.ศ. 2383 ก็โปรดเกล้าฯ แต่งตั้งพระยาอภัยธิเบศร์ (แสง) เป็นพระยาบริรักษ์ภูธร ผู้สำเร็จราชการเมืองพังงา ซึ่งยกขึ้นเป็นเมืองโท โดยเป็นผู้สำเร็จราชการเมืองพังงาอยู่เป็นเวลานาน 27 ปี ถึงแก่อสัญกรรมที่เมืองพังงา ราว พ.ศ. 2414 เมื่ออายุได้ประมาณ 56 ปี อัฐิของท่านบรรจุอยู่ในเจดีย์อยู่ที่วัดสราภิมุข (วัดสระ) ตำบลถ้ำน้ำผุด อำเภอเมืองพังงา

พระยาบริรักษ์ภูธร (แสง) มีบุตรชายหญิงทั้งหมด 27 คน เฉพาะผู้ชายที่รับราชการมี 5 คน คือ พระยาบริรักษ์ภูธร (ขำ ณ นคร) ผู้ว่าราชการเมืองพังงาคนต่อมา นายสวัสดิ์ มหาดเล็ก พระเพ็ชร์ภักดีศรีพิชัยสงคราม (พลาย) ปลัดเมืองพังงา นายฤกษ์ มหาดเล็ก และพระสุรินทรภักดี (รุ่ง) ยกกระบัตรเมืองพังงา บุตรสาวที่ถวายตัวรับราชการฝ่ายในมี 2 คน คือ เจ้าจอมมารดายี่สุ่น ในรัชกาลที่ 3 และเจ้าจอมมารดาเป้า ในรัชกาลที่ 4

## อ้างอิง

หมวดหมู่:บรรดาศักดิ์ชั้นพระยา
หมวดหมู่:บุคคลจากจังหวัดนครศรีธรรมราช
หมวดหมู่:สกุล ณ นคร
หมวดหมู่:เจ้าเมืองไทรบุรี
บริรักษ์ภูธร
กลุ่มอาการพลัมเมอร์–วินสัน

**กลุ่มอาการพลัมเมอร์-วินสัน** () เป็นโรคหายากที่ผู้ป่วยแสดงอาการกลืนยาก, ภาวะเลือดจางเหตุขาดเหล็ก, ลิ้นอักเสบ, มุมปากอักเสบ และ เว็บที่หลอดอาหาร โดยทั่วไปสามารถรักษาพยุงอาการได้โดยการให้เหล็กเสริม

สมุฏฐานวิทยาของโรคยังไม่เป็นที่ชักเจน และโรคนี้เป็นโรคที่พบได้ยากมาก อย่างไรก็ตามมีการตั้งสมมติฐานว่าเกี่ยวข้องกับการได้รับสารอาหารที่เพียงพอ เนื่องจากในประเทศที่มีผู้ป่วยโรคนี้ลดลงมักปรากฏการได้ระบสารอาหารเพียงพอที่เพิ่มขึ้นในประชากรไปพร้อมกัน อาการนี้มักพบในสตรีเพริเมโนพอส โรคนี้อาจเพิ่มความเสี่ยงการเกิดมะเร็งเซบล์สความัสของหลอดอาหาร และ ฟาริงซ์

ชื่อของโรคตั้งตามแพทย์ชาวอเมริกัน เฮนรี สแตนลีย์ พลัมเมอร์ และศัลยแพทย์ชาวอเมริกัน พอร์เทอร์ เพลสลีย์ วินซัน ในสหราชอาณาจักรบางทีเรียกโรคนี้ว่ากลุ่มอาหารพีเทอร์ซัน-เคลลี (Paterson-Kelly) หรือพีเทอร์ซัน-บราวน์ เคลลี (Paterson-Brown Kelly) ตามชื่อของ เดเรค บราวน์-เคลลี และ ดอนอลด์ รอส พัทเทอร์ซัน

## อ้างอิง

## แหล่งข้อมูลอื่น
*
วัดสราภิมุข

**วัดสราภิมุข** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลถ้ำน้ำผุด อำเภอเมืองพังงา จังหวัดพังงา

วัดสราภิมุขสร้างขึ้นเมื่อประมาณ พ.ศ. 2330 เดิมนั้นวัดตั้งอยู่ทางทิศตะวันออกหน้าวัดสราภิมุขปัจจุบัน มีนามว่า **วัดน้ำลอย** เนื่องจากวัดตั้งอยู่ริมคลองพังงา จึงถูกน้ำเซาะตลิ่งพังจนอาคารเสนาสนะต่าง ๆ เสียหายหมด พระสงฆ์จึงได้ย้ายเสนาสนะมาสร้างวัดขึ้น ณ ที่ตั้งปัจจุบัน ขนานนามว่า **วัดสระ** ต่อมา พ.ศ. 2414 ปีมะแม วันอังคาร เดือน 4 แรม 11 ค่ำ ตามหลักศิลาจารึกที่ฐานชุกชี พระประธานในอุโบสถปรากฏว่า พระบาทสมเด็จพระจุลจอมเกล้าเจ้าอยู่หัวเสด็จประพาสใต้มาถึงวัดสระ ทอดพระเนตรเห็นอุโบสถชำรุดทรุดโทรมมาก พระองค์จึงพระราชทานพระราชทรัพย์ส่วนพระองค์ และโปรดเกล้าฯ ให้พระยาบริรักษ์ภูธร (ขำ ณ นคร) ผู้ว่าราชการเมืองพังงา เป็นผู้ดำเนินการบูรณะวัดสระขึ้นใหม่ พร้อมทั้งสถาปนาเป็นพระอารามหลวง พระราชทานนามว่า **วัดประพาสประจิมเขต** อันเป็นที่ประชุมถือน้ำพิพัฒน์สัตยาของข้าราชการตลอดมาตั้งแต่สมัยรัชกาลที่ 5 ถึงรัชกาลที่ 7

ในกาลต่อมา วัดขาดการทำนุบำรุง เป็นเหตุให้ทรุดโทรมลงมาก สุดที่จะบูรณะให้มั่นคงดังเดิมได้ สมเด็จพระเจ้าบรมวงศ์เธอ กรมพระยาดำรงราชานุภาพจึงมีรับสั่งให้สร้างวัดถ้ำพุงช้างขึ้นมา และประทานนามว่า วัดประพาสประจิมเขตแทน สำหรับวัดนี้จึงได้มีนามว่า **วัดสระตามเดิม** จน พ.ศ. 2486 ได้เปลี่ยนนามเป็น "วัดสราภิมุข" และใช้มาจนถึงปัจจุบัน วัดได้รับพระราชทานวิสุงคามสีมาเมื่อ พ.ศ. 2415 เขตวิสุงคามสีมา กว้าง 30 เมตร ยาว 39 เมตร

## อ้างอิง

สราภิมุข
หมวดหมู่:โบราณสถานในจังหวัดพังงา
กีฬามวยสากลสมัครเล่นในโอลิมปิกฤดูร้อน 2020 – รุ่นฟลายเวท บุคคลชาย

**การแข่งขันกีฬามวยสากลสมัครเล่นในโอลิมปิกฤดูร้อน 2020 – รุ่นฟลายเวท บุคคลชาย** เป็น 1 ใน 13 รายการแข่งขันกีฬามวยสากลสมัครเล่นในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 28 กรกฎาคม - 7 สิงหาคม พ.ศ. 2564 ที่สนามกีฬาแห่งชาติเรียวโงกุ การแข่งขันรายการรุ่นฟลายเวท บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 28 คน จาก 28 ประเทศโดยประมาณ

## ภูมิหลัง

การแข่งขันครั้งนี้จะเป็นการปรากฏตัวครั้งที่ 24 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1904

## การคัดเลือก

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬามวยสากลสมัครเล่นในโอลิมปิกฤดูร้อน
รัฐสภานอร์เวย์

**รัฐสภานอร์เวย์** หรือ **สตูติงเงอ** (, ; "สมัชชาใหญ่") คือองค์กรนิติบัญญัติสูงสุดแห่งราชอาณาจักรนอร์เวย์ ก่อตั้งขึ้นเมื่อ ค.ศ. 1814 พร้อมกับรัฐธรรมนูญนอร์เวย์ ตั้งอยู่ที่กรุงออสโล มีลักษณะเป็นสภาเดี่ยวโดยประกอบด้วยสมาชิกจำนวน 169 คน มาจากการเลือกตั้งคราวละ 4 ปี โดยใช้การเลือกตั้งระบบสัดส่วนแบบบัญชีรายชื่อเปิดจากเขตเลือกตั้งที่มีผู้แทนหลายคน สมาชิกรัฐสภาในภาษานอร์เวย์คือ *"stortingsrepresentant"* มีความหมายตรงตัวว่า​ "ตัวแทนของสตูติงเงอ"

รัฐสภานั้นมีผู้นำคือประธานรัฐสภาและรองประธานทั้งห้าคน (ตั้งแต่ ค.ศ. 2005) โดยประกอบกันเป็นเปรซิเดียม และสมาชิกรัฐสภาจะแบ่งกันรับผิดชอบในคณะกรรมาธิการทั้ง 12 มีผู้ตรวจการแผ่นดินจำนวน 3 คนซึ่งขึ้นตรงกับรัฐสภา

ระบบรัฐสภาในนอร์เวย์เริ่มก่อตั้งขึ้นใน ค.ศ. 1884 โดยในช่วงแรกนั้นมีลักษณะเป็นสภาเดี่ยวซึ่งแบ่งสมาชิกออกเป็นสองสภาย่อยทำให้นอร์เวย์เป็นระบบสองสภาโดยพฤตินัย ได้แก่ Lagting และ Odelsting ต่อมาในการแก้ไขรัฐธรรมนูญใน ค.ศ. 2007 ได้ล้มเลิกระบบนี้และเปลี่ยนมาเป็นดังปัจจุบัน โดยเริ่มมีผลตั้งแต่การเลือกตั้งค.ศ. 2009 เป็นต้นมา 

## อ้างอิง

หมวดหมู่:รัฐบาลนอร์เวย์
น
น
น
กีฬามวยสากลสมัครเล่นในโอลิมปิกฤดูร้อน 2020 – รุ่นไลท์เวท บุคคลชาย

**การแข่งขันกีฬามวยสากลสมัครเล่นในโอลิมปิกฤดูร้อน 2020 – รุ่นไลท์เวท บุคคลชาย** เป็น 1 ใน 13 รายการแข่งขันกีฬามวยสากลสมัครเล่นในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 25 กรกฎาคม - 8 สิงหาคม พ.ศ. 2564 ที่สนามกีฬาแห่งชาติเรียวโงกุ การแข่งขันรายการรุ่นไลท์เวท บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 29 คน จาก 29 ประเทศโดยประมาณ

## ภูมิหลัง

การแข่งขันครั้งนี้จะเป็นการปรากฏตัวครั้งที่ 26 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1904

## การคัดเลือก

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬามวยสากลสมัครเล่นในโอลิมปิกฤดูร้อน
กีฬามวยสากลสมัครเล่นในโอลิมปิกฤดูร้อน 2020 – รุ่นเวลเตอร์เวท บุคคลชาย

**การแข่งขันกีฬามวยสากลสมัครเล่นในโอลิมปิกฤดูร้อน 2020 – รุ่นเวลเตอร์เวท บุคคลชาย** เป็น 1 ใน 13 รายการแข่งขันกีฬามวยสากลสมัครเล่นในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 24 กรกฎาคม - 3 สิงหาคม พ.ศ. 2564 ที่สนามกีฬาแห่งชาติเรียวโงกุ การแข่งขันรายการรุ่นเวลเตอร์เวท บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 23 คน จาก 23 ประเทศโดยประมาณ

## ภูมิหลัง

การแข่งขันครั้งนี้จะเป็นการปรากฏตัวครั้งที่ 25 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1904

## การคัดเลือก

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬามวยสากลสมัครเล่นในโอลิมปิกฤดูร้อน
ฮิมนุส

250px|thumb|โน๊ตเพลงต้นฉบับของฮิมนุส
**ฮิมนุส** (; ; ) เป็นเพลงชาติของฮังการี เนื้อร้องถูกประพันธ์โดยนักแต่งกวี แฟแร็นซ์ เกิลแชย (Kölcsey Ferenc) ใน ค.ศ. 1823 และประพันธ์ทำนองโดยนักประพันธ์เพลงแนวโรแมนติก แฟแร็นซ์ แอรแกล (Erkel Ferenc) ใน ค.ศ. 1844 แต่แรกเริ่มเป็นบทกวีที่มีชื่อว่า "A magyar nép zivataros századaiból" () ฮิมนุสเป็นเพลงชาติของราชอาณาจักรฮังการี โดยพฤตินัยใน ค.ศ. 1844 และได้ลงมติยอมรับว่าเป็นเพลงชาติของสาธารณรัฐฮังการีที่สาม ใน ค.ศ. 1989 ตามกฎหมายพื้นฐานของฮังการี

เนื้อเพลงของ "ฮิมนุส" เป็นการภาวนาที่ขึ้นต้นด้วยคำว่า "Isten, áldd meg a magyart" (, "พระเจ้าช่วยคุ้มครองชาวฮังการี")

## เนื้อเพลง
บทแรกจะใช้เฉพาะพิธีการที่เป็นทางการเท่านั้น

## สื่อ

## อ้างอิง

## ดูเพิ่ม

## แหล่งข้อมูลอื่น

* Hungarian anthem (video subtitled in 33 languages)
* Hungary: ''Himnusz'' - Audio of the national anthem of Hungary, with information and lyrics
* National and historical symbols of Hungary  has a page about the anthem, featuring a vocal sound file.
* Sheet Music is available at the Hungarian Electronic Library website.
* Hungarian Anthem on Music Keyboard 2.4

หมวดหมู่:เพลงชาติ
วัดวรเชษฐ์ (ตำบลบ้านป้อม)

**วัดวรเชษฐ์ (วัดวรเชต)** เป็นวัดร้าง ตั้งอยู่ในตำบลบ้านป้อม อำเภอพระนครศรีอยุธยา จังหวัดพระนครศรีอยุธยา 

วัดวรเชษฐารามได้รับการกล่าวถึงในคำให้การชาวกรุงเก่า ระบุว่า เคยเป็นที่ตั้งค่ายรอบกรุงค่ายหนึ่งของพม่าทางด้านทิศตะวันตกของตัวเมือง เรียกว่า "ค่ายวัดวรเชษฐ์ ค่ายบ้านป้อม" ซึ่งสอดคล้องกับร่องรอยของป้อมริมกำแพงวัด 

วัดมีรูปแบบสถาปัตยกรรม ราวสมัยอยุธยาตอนกลาง และได้รับการบูรณปฏิสังขรณ์ในสมัยอยุธยาตอนปลายอีกครั้งหนึ่ง โดยมีการสร้างปรางค์เป็นประธานของวัดทางด้านทิศตะวันตกหลังปรางค์ประธานเป็นที่ตั้งของพระอุโบสถ ปรางค์ประธานมีขนาดใหญ่มีบันไดทางขึ้น 4 ทาง โดย 3 ด้านเป็นมุขประดิษฐานพระพุทธรูปยกเว้นด้านทิศตะวันออกที่เป็นทางเข้าไปในเรือนธาตุ ด้านหลังของปรางค์ประธานมีอุโบสถ ภายในอุโบสถประดิษฐานพระพุทธรูป 4 องค์หันหลังชนกันซึ่งแทนพระพุทธเจ้า 4 พระองค์ในภัททกัปป์นี้ ได้แก่ พระกกุสันโธ พระโกนาคมนะ พระกัสสปะ และพระสมณโคดม ซึ่งการสร้างพระพุทธรูป 4 องค์หันหลังชนกันนี้ไม่เจอในศิลปะอยุธยา แต่เจอในศิลปะพม่าและศิลปะล้านนา

ส่วนพระวิหารตั้งอยู่เยื้องออกไปทางด้านทิศใต้ของเจดีย์ประธาน ทางด้านทิศเหนือขององค์ปรางค์ประธานมีเจดีย์รายทรงปราสาท ซึ่งมีลวดลายปูนปั้นประดับองค์ปรางค์ มีศิลปะเกี่ยวเนื่องกับลายพันธุ์พฤกษาในศิลปะล้านนาซึ่งแพร่หลายมากในศิลปะสมัยอยุธยาตอนกลาง

## อ้างอิง

หมวดหมู่:โบราณสถานในจังหวัดพระนครศรีอยุธยา
หมวดหมู่:วัดในอำเภอพระนครศรีอยุธยา
ตีตาอัว แซลเมิน

**เจ้าหญิงตีตาอัว มารามาแห่งตาฮีตี** (; 3 พฤศจิกายน ค.ศ. 1842 – 25 กันยายน ค.ศ. 1898) หรือ **เตตัวนูอี เรเอียอีเตราอีอาเตอา ตีตาอัว แซลเมิน** () เป็นเจ้าหญิงแห่งตาฮีตี ผู้เดินทาง 10,000 ไมล์ จากตาฮีตีไปสกอตแลนด์เมื่อ ค.ศ. 1892

## พระประวัติ
เจ้าหญิงตีตาอัวประสูติเมื่อวันที่ 3 พฤศจิกายน ค.ศ. 1842 ที่ปาเปโตไอ () บนเกาะโมโอเรอา () ในหมู่เกาะโซไซเอตี เป็นพระธิดาของเจ้าหญิงอาร์รีโอเอฮาอู () กับแอลิกแซนเดอร์ แซลเมิน () พระบิดาเป็นพ่อค้าชาวอังกฤษเชื้อสายยิว และเป็นชาวยิวคนแรกที่ตั้งถิ่นฐานในตาฮีตี เมื่อเจริญชันษาขึ้นก็ดำรงตำแหน่งเป็นผู้นำแห่งฮาอาปีตี เธอได้พบกับรอเบิร์ต หลุยส์ สตีเวนสัน () นักเขียน และคอนสแตนซ์ กอร์ดอน-คัมมิง () จิตรกร เมื่อพวกเขามาที่เกาะ

เมื่อพระชันษาได้ 14 ปี เจ้าหญิงตีตาอัวเสกสมรสครั้งแรกกับจอห์น แบรนเดอร์ () พ่อค้าชาวสกอตแลนด์ และประสูติกาลพระโอรส-ธิดาด้วยกัน 9 พระองค์ ต่อมาแบรนเดอร์ถึงแก่กรรมใน ค.ศ. 1877 หลังจากนั้นเจ้าหญิงตีตาอัวเสกสมรสใหม่กับจอร์จ ดาร์ซี พระสวามีคนที่สอง เมื่อ ค.ศ. 1878 ในตาฮีตี พระองค์มีพระโอรส-ธิดากับดาร์ซี 6 พระองค์ (แต่สิ้นพระชนม์ไปแต่ยังทรงพระเยาว์ 5 พระองค์)

เจ้าหญิงตีตาอัวติดตามพระสวามีไปแอนสเทรอเดอร์ () สกอตแลนด์ ใน ค.ศ. 1892

เจ้าหญิงตีตาอัวประทับอยู่แอนสเทรอเดอร์จนกระทั่งสิ้นพระชนม์เมื่อวันที่ 25 กันยายน ค.ศ. 1898 หลังประสูติการพระบุตรลำดับที่ 15 คือเจ้าหญิงพาโลมา พระศพของเจ้าหญิงตีตาอัวถูกฝังไว้คู่กับนายดาร์ซี พระสวามี ณ โบสถ์ประจำแพริชแอนสเทรอเดอร์

เรื่องราวของพระองค์ปรากฏในหนังสือ *From the South Seas to the North Sea* (จากทะเลใต้สู่ทะเลเหนือ) เขียนโดยฟิโอนา เจ แมกอินทอช นักเขียนชาวสหราชอาณาจักร-สหรัฐ

## อ้างอิง

## แหล่งข้อมูลอื่น
* 

หมวดหมู่:บุคคลจากตาฮีตี
หมวดหมู่:เจ้าหญิง
วิทยาลัยดุริยศิลป์ มหาวิทยาลัยพายัพ

วิทยาลัยดุริยศิลป์ มหาวิทยาลัยพายัพ () เป็นวิทยาลัยดนตรีชั้นนำของประเทศ และในภาคเหนือ เป็นวิทยาลัยดนตรีแห่งที่สี่ของประเทศไทย ต่อจาก วิทยาลัยดุริยางคศิลป์ (มหิดล), คณะดุริยางคศาสตร์ และ วิทยาลัยดนตรี โดยมีวิทยาลัยดนตรีที่เปิดพร้อมกันในปีนั้นสองโรงเรียนคือ วิทยาลัยดุริยางคศิลป์ (มหาสารคาม) และ คณะดนตรีและการแสดง มหาวิทยาลัยบูรพา คือก่อตั้งในปี พ.ศ. 2551

## ประวัติ

เดิมมีสถานะเป็น สาขาวิชา สังกัดคณะมนุษยศาสตร์ นับเป็น 1 ใน 8 สาขาวิชาแรกที่เปิดดำเนินการพร้อมกับการก่อตั้งวิทยาลัยพายัพเมื่อปี พ.ศ. 2517  โดยมีอาจารย์แคโรลีน คิงสฮิลล์ เป็นหัวหน้าสาขาวิชาดุริยศิลป์คนแรก ในปี พ.ศ. 2548 ภาควิชาดุริยศิลป์ได้ปรับปรุงหลักสุตรและจัดการเรียนการสอนให้เหมาะสมกับสภาวการณ์ที่มีความต้องการผู้เชี่ยวชาญดนตรีเฉพาะทางมากขึ้น โดยแบ่งกลุ่มวิชาออกเป็น 6 แขนงวิชา คือ ดนตรีศึกษา ดนตรีเชิงพาณิชย์ การประพันธ์เพลง ดนตรีแจ๊ส ดนตรีศาสนา และการแสดงดนตรี การจัดกลุ่มแขนงวิชาทำให้นักศึกษาสามารถเลือกเรียนในกลุ่มแขนงวิชาที่นักศึกษาสนใจเป็นพิเศษ ตามความถนัดของแต่ละคน สามารถพัฒนาทักษะให้เป็นผู้เชี่ยวชาญเฉพาะทางและสามารถแข่งขันในตลาดแรงงานได้ ในปี พ.ศ. 2549 ภาควิชาดุริยศิลป์ได้เปิดสอนหลักสูตรปริญญาโท ศิลปศาสตรมหาบัณฑิต สาขาวิชาดุริยศิลป์ ประกอบด้วยกลุ่มวิชา  4 แขนงวิชา คือ ดนตรีศึกษา ดนตรีชาติพันธุ์ การประพันธ์เพลง และการแสดงดนตรีสากล จากการขยายงานด้านการเรียนการสอนและการบริการวิชาการ ในปี พ.ศ. 2551 ภาควิชาดุริยศิลป์จึงได้รับการปรับสถานภาพเป็นวิทยาลัยดุริยศิลป์

## หลักสูตร

## อ้างอิง

## แหล่งข้อมูลอื่น

หมวดหมู่:หน่วยงานในมหาวิทยาลัยพายัพ
หมวดหมู่:คณะดนตรีและดุริยางค์ในประเทศไทย
หมวดหมู่:คณะศิลปกรรมศาสตร์ในประเทศไทย
หง่อคาขี่

**หง่อคาขี่**(จีน:**五腳基**、**五腳起**、**五腳砌**) หรือบางทีในภาษาไทยจะเรียกว่าอาเขต เป็นคำที่ชาวฮกเกี้ยนใช้เรียกช่องทางเดินใต้อาคารแบบศิลปะกรรมจีน-ยุโรปพบในสิงคโปร์และมาเลเซีย ตลอดจนจังหวัดภูเก็ต **หง่อคาขี่** เป็นการผสมคำระหว่างภาษาฮกเกี้ยนและภาษามลายู โดยคำว่า“หง่อ”(จีน:五) หมายถึง“ห้า” ส่วนคำว่า“คาคี”(จีน:腳基) มาจากภาษามลายูว่า“kaki” ที่แปลว่า“เท้า” ซึ่งในที่นี้หมายหมายถึงหน่วยวัดความยาวแบบอังกฤษฟุต แปลโดยรวมจะหมายถึง“ทางเท้าห้าฟุต”

ถ้าสำเนียงแต๊จิ๋ว ออกว่า หน่อคากี้ ก็จะเป็น ทางเท้าริมถนน  กี้ แปลว่า ริม  หน่อคา แปลว่า สองเท้า
## อ้างอิง
*李-{乾}-朗著，《台灣古建築圖解事典》，初版，遠流，台北市，2003，p51。
แอสบี

**แอสบี** () เป็นตำบล (civil parish) ในอำเภอเอเดน คัมเบรีย ประเทศอังกฤษ ในอดีตเป็นส่วนหนึ่งของเวสต์เมอร์ลันด์ ซึ่งรวมไปถึงหมู่บ้านเกรตแอสบีย์และลิตเติลแอสบีย์ จากสำมะโน ค.ศ. 2001 แพริชนี้ประชากร 280 คน แล้วเพิ่มขึ้นเป็น 309 คนจากสำมะโน ค.ศ. 2011

## อ้างอิง
โอมง-โอบรัก

**โอมง-โอบรัก** (;  หรือ *Z-Autmont d'Aubrac*) เป็นอดีตเทศบาลในจังหวัดลอแซร์ แคว้นอ็อกซีตานี ประเทศฝรั่งเศส ณ วันที่ 1 มกราคม ค.ศ. 2017 เทศบาลนี้ถูกรวมเข้ากับเทศบาลใหม่เป็นแปอีร็องโนบรัก

## ประชากร
ใน ค.ศ. 2012 เทศบาลนี้มีประชากร 1,097 คน

## อ้างอิง

## แหล่งข้อมูลอื่น

*''Aumont'' on the 1750 Cassini Map
แซ็ง-โซเวอร์-เดอ-แปอีร์

**แซ็ง-โซเวอร์-เดอ-แปอีร์** (; ) เป็นอดีตเทศบาลในจังหวัดลอแซร์ ประเทศฝรั่งเศส ณ วันที่ 1 มกราคม ค.ศ. 2017 เทศบาลนี้ถูกรวมเข้ากับแปอีร็องโนบรัก เทศบาลใหม่ ใน ค.ศ. 2017 เทศบาลนี้มีประชากร 245 คน

## อ้างอิง
* INSEE commune file
ดาร์บี อัลลิน

**ซามูเอล แรสช์**  (Samuel Ratsch; 7 มกราคม ค.ศ. 1993) หรือที่รู้จักกันดีในชื่อ **ดาร์บี อัลลิน** (Darby Allin) เป็นนักมวยปล้ำอาชีพชาวอเมริกันที่มีชื่อเสียงในการปล้ำสมาคม AEW ,World Wrestling Network, Evolve

## จุดเริ่มต้น
เขาเติบโตในซีแอตเทิล และมีประสบการณ์การใช้ชีวิตที่ยากลำบาก เขาสูญเสียคุณปู่ในอุบัติเหตุเมาแล้วขับ ทำให้เขาไม่ดื่มแอลกอฮอล์และไม่ใช้สารเสพติดเลย (เขามักจะพูดถึงคำว่า “Straight Edge” เหมือนกับ CM Punk)

ก่อนปล้ำอาชีพ เขาเคยเล่นสเกตบอร์ดอาชีพ และสไตล์ความบ้าบิ่นของเขาก็ถูกนำมาใช้บนสังเวียน

## อาชีพมวยปล้ำ
เริ่มปล้ำตามค่ายอินดี้ เช่น EVOLVE, Game Changer Wrestling (GCW) และ Progress Wrestling โดยมีชื่อเสียงในด้านการปล้ำสไตล์เสี่ยงตาย, ฮาร์ดคอร์ และเทคนิคการกระโดดผาดโผน

ปี 2019 เขาเซ็นสัญญากับ AEW (All Elite Wrestling) ตั้งแต่ช่วงแรก ๆ ของสมาคม
เส้นทางใน AEW สร้างชื่อจากแมตช์เสี่ยงตาย เช่น การเจอกับ Cody Rhodes, Chris Jericho และ Jon Moxley

มีเอกลักษณ์จากการเพนต์หน้าครึ่งหนึ่งเป็นกะโหลก เพื่อสื่อถึงการที่เขารู้สึก “ตายไปครึ่งหนึ่ง” ตั้งแต่เด็กจากเหตุการณ์ในครอบครัว

กลายเป็นคู่หูและลูกศิษย์ของ Sting ใน AEW โดยทั้งคู่มีบทบาทคู่หูกันตั้งแต่ปี 2020 จน Sting รีไทร์ในปี 2024 ซึ่ง Darby Allin ถือเป็นผู้สืบทอดจิตวิญญาณของ Sting ใน AEW

เขาคว้าแชมป์ AEW TNT Championship หลายสมัย (หนึ่งในนักมวยปล้ำที่เป็นหน้าแทนของเส้นนี้)

มีชื่อเสียงว่าเป็น “เสาหลักของ AEW” (The Four Pillars of AEW) ร่วมกับ MJF, Jungle Boy (Jack Perry) และ Sammy Guevara

ได้รับคำชื่นชมอย่างสูงจากแฟน ๆ ว่าเป็นนักมวยปล้ำที่ทุ่มสุดตัวในทุกแมตช์ ไม่กลัวเจ็บ ไม่กลัวเสี่ยง

## สไตล์การปล้ำ
เน้นความเร็วและความกล้าเสี่ยง
ใช้ท่าซิกเนเจอร์ Coffin Drop (กระโดดหงายหลังลงใส่คู่ต่อสู้)
อีกท่าที่ใช้บ่อยคือ Last Supper (ท่าพลิกล็อกกดอย่างรวดเร็ว)

## ชีวิตส่วนตัว
แต่งงานกับนักมวยปล้ำ Priscilla Kelly (Gigi Dolin ใน WWE/NXT) ในปี 2018 แต่หย่าร้างกันภายหลัง

นอกจากปล้ำและเล่นสเกตบอร์ด Darby ยังทำหนังสั้นและคลิปสร้างสรรค์ที่ AEW นำมาใช้ประกอบสตอรีไลน์

## ผลงานในวงการบันเทิง

## แชมป์และรางวัล
* **[[All Elite Wrestling]]**
** AEW TNT Championship (2 times)
** AEW World Tag Team Championship (1 time) – with Sting
**Royal Rampage (2023, 2024) 
**Dynamite Award for Breakout Star – Male (2021)
* **[[Northeast Wrestling]]**
** NEW Heavyweight Championship (1 time)
* ***[[Pro Wrestling Illustrated]]***
** Ranked No. 14 of the top 500 singles wrestlers in the *[[Pro Wrestling Illustrated#PWI 500|PWI 500]]* in 2021
* **[[Style Battle]]**
** Style Battle 7 (2017)
* ***[[Wrestling Observer Newsletter]]***
** Non-Heavyweight MVP (2021, 2024)

## อ้างอิง

## แหล่งข้อมูลอื่น

* 
* 

หมวดหมู่:นักแสดงภาพยนตร์ชายชาวอเมริกัน
หมวดหมู่:นักมวยปล้ำอาชีพชาวอเมริกัน
หมวดหมู่:นักสเกตบอร์ดชาวอเมริกัน
ลีเบ็นธัล (รัฐแคนซัส)

**ลีเบ็นธัล** () เป็นเมืองในเทศมณฑลรัช รัฐแคนซัส สหรัฐ จากสำมะโน ค.ศ. 2010 เมืองนี้มีประชากร 103 คน

## ประวัติ
ลีเบ็นธัลก่อตั้งขึ้นใน ค.ศ. 1876 โดยนิคมชาวเยอรมันวอลกา หลายคนมาจาก ลีเบ็นธัล ประเทศรัสเซีย

## ภูมิศาสตร์
ลีเบ็นธัลตั้งอยู่ที่จุด  (38.654948, -99.320625) รายงานจากสำนักงานสำมะโนสหรัฐ ตัวเมืองมีพื้นที่รวม  ทั้งหมดเป็นพื้นดิน

### ภูมิอากาศ
รายงานจากระบบการแบ่งเขตภูมิอากาศแบบเคิพเพิน ลีเบ็นธัลจัดอยู่ในภูมิอากาศแบบอบอุ่นชื้น ("Cfa")

## ประชากร

### สำมะโน ค.ศ. 2010
จากสำมะโนใน ค.ศ. 2010 มีประชากรในเมือง 103 คน 47 ครัวเรือน และ 31 ครอบครัว ความหนาแน่นประชากรในเมืองอยู่ที่ 

### สำมะโน ค.ศ. 2000
จากสำมะโนใน ค.ศ. 2000 มีประชากรในเมือง 111 คน 48 ครัวเรือน และ 32 ครอบครัว ความหนาแน่นประชากรในเมืองอยู่ที่ 898.3 คนต่อตารางไมล์ (357.1 คน/ตารางกิโลเมตร) มีที่อยู่อาศัย 56 แห่งมีความหนาแน่นโดยเฉลี่ยอยู่ที่ 453.2 คนต่อตารางไมล์ (180.2 คน/ตารางกิโลเมตร)

## อ้างอิง

## แหล่งข้อมูลอื่น
* City of Liebenthal
* Liebenthal - Directory of Public Officials
* Liebenthal Aerial Photographs
* History of Cities in Rush County
* Liebenthal Info, Legends of Kansas
* Liebenthal City Map , KDOT
แบฮ์แมน

**แบฮ์แมน** (, ) เป็นเดือนที่ 11 และเดือนรองสุดท้ายในปฏิทินฮิจเราะห์สุริยคติ ปฏิทินทางการของประเทศอิหร่านและประเทศอัฟกานิสถาน มี 30 วัน เริ่มต้นในเดือนมกราคมและสิ้นสุดในเดือนกุมภาพันธ์ตามปฏิทินกริกอเรียน ตรงกับราศีกุมภ์

แบฮ์แมนเป็นเดือนที่สองของฤดูหนาว เดือนถัดจากเดือนนี้คือเดือนเอสแฟนด์

เชื่อกันว่า *แบฮ์แมน* เป็นรูปสมัยใหม่ที่แผลงมาจากศัพท์ *[[โวฮูมานาฮ์]]* แต่ในภาษาเปอร์เซียสมัยใหม่ *แบฮ์แมน* มีความหมายตรงตัวว่า "หิมะถล่ม" ส่วน *โวฮูมานาฮ์* แปลว่า "จิตใจ/วิญญาณบริสุทธิ์" หรือ "สติสัมบูรณ์" 

## อ้างอิง
วัดปทุมนายก

**วัดปทุมนายก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลาครุ อำเภอหนองเสือ จังหวัดปทุมธานี มีที่ดินตั้งวัดเนื้อที่ 11 ไร่ 3 งาน 47 ตารางวา มีที่ธรณีสงฆ์จำนวน 1 แปลง เนื้อที่ 23 ไร่ 3 งาน 60 ตารางวา ด้านทิศตะวันตกของวัดติดต่อกับคลองบางปลากด

วัดปทุมนายกสร้างวัดเมื่อ พ.ศ. 2480 โดยชาวบ้านได้ร่วมใจกันสร้างขึ้นด้วยความเห็นชอบของพระปทุมวรนายก อดีตเจ้าคณะจังหวัดปทุมธานี ที่มาของชื่อ "วัดปทุมนายก" เพราะวัดนี้ตั้งอยู่ในเขตติดต่อระหว่างจังหวัดปทุมธานีกับนครนายก วัดได้รับพระราชทานวิสุงคามสีมาเมื่อวันที่ 8 กันยายน พ.ศ. 2487 เขตวิสุงคามสีมากว้าง 40 เมตร ยาว 60 เมตร ได้ผูกพัทธสีมาเมื่อเดือนมกราคม พ.ศ. 2490 ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2481

พื้นที่ตั้งวัดเป็นที่ราบลุ่ม มักมีน้ำท่วมในฤดูฝน ภายในมีอาคารเสนาสนะ ได้แก่ อุโบสถกว้าง 5.50 เมตร ยาว 12 เมตร กุฏิสงฆ์จำนวน 4 หลัง หอสวดมนต์กว้าง 11 เมตร ยาว 18 เมตร และศาลาการเปรียญสร้างเมื่อ พ.ศ. 2501

## รายนามเจ้าอาวาส
* พระอธิการจ้อย พ.ศ. 2481–2482 
* พระอธิการชิน พ.ศ. 2483–2488 
* พระครูถาวรบุญวัฒน์ (จวน ปุญฺญกาโม) พ.ศ. 2490 
* พระครูสถิตธรรมโกศล (สถาพร สุวฑฺฒโน) พ.ศ. 2550 

## อ้างอิง

ปทุมนายก